./data/phi0474/phi010/phi0474.phi010.perseus-lat2.xml
M. Tullius Cicero
cum exsectio illa fundi in armario				animadverteretur, homines quonam				modo fieri potuisset requirebant  quidam ex amicis Sassiae				recordatus est se nuper in auctione quadam vidisse in rebus minutis aduncam ex omni				parte dentatam et tortuosam venire serrulam qua illud potuisse ita					circumsecari				videretur  ne multa, perquiritur a coactoribus, invenitur ea serrula ad				Stratonem pervenisse  hoc initio suspicionis orto et aperte insimulato				Stratone puer ille conscius pertimuit, rem omnem dominae indicavit; homines in				piscina inventi sunt, Strato in vincula coniectus est, atque etiam in taberna eius				nummi, nequaquam omnes, reperiuntur